**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2022 m. birželio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 ir 26 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, patvirtintu Rokiškio rajono savivaldybės tarybos 2020 m. gegužės 29 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, atsižvelgdama į asociacijos Rokiškio jaunimo organizacijų sąjungos „Apvalus stalas“ 2022 m. birželio 15 d. prašymą „Dėl Rokiškio rajono savivaldybės turto perdavimo panaudos pagrindais“, Rokiškio rajono savivaldybės taryba nusprendžia:

1. Perduoti laikinai, 10 (dešimčiai) metų, asociacijai Rokiškio jaunimo organizacijų sąjungai „Apvalus stalas“, kodas 300077003, buveinės adresas: Respublikos g. 94, Rokiškis, neatlygintinai valdyti ir naudotis panaudos pagrindais Rokiškio rajono savivaldybei (toliau – Savivaldybė) nuosavybės teise priklausantį, Rokiškio rajono savivaldybės administracijos patikėjimo teise valdomą turtą – 114,41 kv. m patalpas, esančias pastate – administraciniame (patalpos kadastrinių matavimų byloje pažymėtos: 20 (58,93 kv. m), 21 (32,28 kv. m), 22 (6,25 kv. m), 23 (2,75 kv. m), 24 (1,12 kv. m), 31 (1,28 kv. m), 32 (1,44 kv. m), 33 (2,47 kv. m), 34 (7,89 kv. m)) unikalus Nr. 7397-3001-8018, Respublikos g. 94, Rokiškis, bendras pastato plotas – 3766.79 kv. m, kurių bendra įsigijimo balansinė vertė 2022 m. birželio 30 d. – 16720,91 Eur, bendra turto likutinė vertė 2022 m. birželio 30 d. – 7862,26 Eur, turto registravimo grupė – 1202200, finansavimo šaltinis – savivaldybės biudžeto lėšos. Turtas skirtas Rokiškio jaunimo organizacijų sąjungos ,,Apvalus stalas“ veiklai vykdyti.
2. Atleisti Rokiškio jaunimo organizacijų sąjungą „Apvalus stalas“ nuo mokesčių už suteiktų patalpų eksploatavimo ir komunalines paslaugas.
3. Nustatyti, kad šio sprendimo 1 punkte nurodytas turtas negali būti naudojamas ūkinei-komercinei veiklai vykdyti.
4. Pritarti Savivaldybės turto panaudos sutarties projektui (pridedama).
5. Įgalioti Savivaldybės administracijos direktorių, jo nesant – Savivaldybės administracijos direktoriaus pavaduotoją, pasirašyti 1 punkte nurodyto turto panaudos sutartį ir Savivaldybės turto, suteikto panaudos pagrindais, perdavimo ir priėmimo aktą.
6. Skelbti sprendimą Savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Gailutė Vaikutienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“ AIŠKINAMASIS RAŠTAS**

**Sprendimo projekto tikslai ir uždaviniai.**

Suteikti panaudos pagrindais laikinai, 10 metų, asociacijai Rokiškio jaunimo organizacijų sąjungai „Apvalus stalas”, neatlygintinai valdyti ir naudotis Rokiškio rajono savivaldybei (toliau – Savivaldybė) nuosavybės teise priklausantį, Rokiškio rajono savivaldybės administracijos patikėjimo teise valdomą, nekilnojamą turtą.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 18 ir 26 punktai, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnis, Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Rokiškio rajono savivaldybės tarybos 2020 m. gegužės 29 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (toliau – Panaudos tvarkos aprašas).

**Sprendimo projekto esmė.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 14 straipsnyje nurodyta, kad Savivaldybės turtas gali būti perduodamas laikinai neatlygintinai valdyti ir naudotis asociacijoms, jeigu pagrindinis veiklos tikslas yra bent vienas iš Įstatymo 14 straipsnio 2 dalyje nurodytų tikslų.

 Asociacija Rokiškio jaunimo organizacijų sąjunga „Apvalus stalas“ 2022 m. birželio 15 d. pateikė prašymą dėl Rokiškio rajono savivaldybės turto – 114,41 kv. m patalpų, esančių pastate – administraciniame Respublikos g. 94, Rokiškyje, teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu bei tenkinti gyvenamosios vietovės bendruomenės viešuosius poreikius.

 Vadovaudamiesi Panaudos tvarkos aprašu, siūlome Savivaldybės tarybai priimti sprendimą suteikti patalpas panaudos pagrindais asociacijai Rokiškio jaunimo organizacijų sąjungai „Apvalus stalas”.

Taip pat šiuo sprendimu siūloma pritarti Savivaldybės turto panaudos sutarties projektui (pridedama).

Projekto rengėjo atliktas poveikio konkurencijai ir atitikties valstybės pagalbos reikalavimams vertinimas pridedamas.

**Laukiami rezultatai.**

Bus efektyviai išnaudojamas turtas, skatinama jaunimo organizacijų veikla rajone.

**Finansavimo šaltiniai ir lėšų poreikis**.

Nenumatomas.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Gailutė Vaikutienė